text: 50 lam reddet i sidste øjeblik
  14 november 2017 kl. 14.31
  De 50 lam, der stod i en stald, hvor en minilæsser gik i brand tirsdag eftermiddag, er reddet. Brandvæsnet nåede frem i tide, og fik slukket branden inden stalden overtændte. 
  Branden, der opstod tirsdag eftermiddag i en stald med 50 lam på en gård på Vanggårdsvej i Vejen, er nu slukket.
  Arne Christensen, indsatsleder, Trekant Brand: "Ingen lam er døde eller har lidt overlast. Vi fik slukket branden, inden bygningen overtændte."
  - Ingen lam er døde eller har lidt overlast. Vi fik slukket branden, inden bygningen overtændte, fortæller Arne Christensen, indsatsleder Trekant Brand til TV SYD.
  Branden opstod, da der gik brand i en minilæsser, der stod i stalden. Ifølge indsatslederen nåede branden at brede sig til dele af bygningen, før ilden blev slukket. 
  - Det var i sidste øjeblik, vi nåede frem, siger Arne Christensen.
  
  